lflage/wiki-talks huggingface dataset:
Vikipedia diskuto:Estu afabla al novuloj

message: Tiuj vortumoj pli plaĉas al mi ol la origina "Bv. ne mordi novulojn". Laŭdire nia subkonscio ne tro bone komprenas la vorton "ne" - kaj sekve en la kapo restas "mordi novulojn". Ĉu vi konsentas pri alinomigo? Mi fakte preferus la duan: "Afable trakti novulojn". --Lu 22:37, 25. Feb 2009 (UTC)
replies: text: Konsentite. Thomas Guibal 07:17, 26. Feb 2009 (UTC)
replies: text: :Tre bona propono. La nuna titolo estas malkonvena laŭvorta traduko el alilingvaj artikoloj. Eĉ la vorton “trakti” mi evitus, precipe kiam la objekto estas homo. Ekz. “Estu afabla al novuloj”, “Novuloj meritas afablon” aŭ “Novuloj meritas respekton” estas konsiderindaj. Kaj kial oni uzas la vorton “mordi”? “Vundi” pli taŭgus kiel figura vorto, kaj “ofendi” estus eĉ pli bona. --Surfo 07:43, 26. Feb 2009 (UTC)
replies: text: ::Mi konsentas kun la proponoj "Estu afabla al novuloj" kaj "Novuloj meritas respekton". Marcos 17:17, 26. Feb 2009 (UTC)
replies: text: :::La argumenton pri "trakti" mi akceptas. Al mi el la tri novaj proponoj "Estu afabla al novuloj" plej plaĉas. Ĉar laŭ mi la vortumo estas plej simpla, do supozeble plej bone eniras la kapon. - En la artikolo eble laŭ Surfo ni metu "vundi" anstataŭ "mordi". --Lu 17:49, 26. Feb 2009 (UTC)
replies: text: ::::Mi nun iom redaktis la paĝon laŭ la ĉi-supraj konsideroj, ĉefe forigis la radikon "mord". Mi ŝanĝetis ion supraĵan en la komenco, sed ne tralegis ĉion. La stilo ankoraŭ impresas, kiel oni parolus pri infanetoj. --Surfo 11:12, 2. Mar 2009 (UTC)
thread_title:  Ĉu alinomi al: Kiel trakti novulojn? aŭ eĉ pli bele: Afable trakti novulojn
Diskuto:Ekskomuniko

message: Ĉu "Provo absolvi adultanton" estas vere peko? Ĉu adultanto ne rajtas penti kaj ricevi pardonon? --tuurq 07:46, 27. Feb 2009 (UTC)
replies: text: Tie ĉi ne estas la loko por teologiaj diskutoj, kion oni kredu "peko" kaj kion ne. La artikolo nur resumas koncepton de la kristanaj eklezioj, aparte la romie katolika eklezio, kaj en iu epoko de ĝia historio sendube "provo absolvi adultanton" estis konsiderata "peko" (private mi tute konsentus kun Tuurq).

text: Pli gravas mencii ke la vorto, kvankam ĝi establiĝis en Esperanto, havas strangan formon, ĉar ĝi nek rilatas al "eks" nek al "komuniko", sed estas la "forpreno de rajto ricevi komunion kaj aliajn ekleziajn sakramentojn", laŭ mezepoka koncepto samtempe la "malmembrigo el la komunumo de kristanoj", do la malmembrigo el kristana eklezio, aparte la romie katolika. Tial jam plurfoje estis proponoj anstataŭigi la "pseudxoesperantlingvan" vorton per pli trafa formo, ekzemple "forkomuniigo"ekzemple en la jena diskuto de marto 2009 en dissendolisto de la Reta Vortaro. La alternativo "forkomunumigo" malpli taŭgus, ĉar ĝi ne specife aludas al kristanismo, sed povus signifi la forigon el iu ajn komunumo. Tamen ĉi tie kompreneble ankaŭ ne estas la loko por decidi pri lingvaj demandoj, maksimume mencii malsamajn konceptojn.

text: ThomasPusch (diskuto) 23:27, 14 Mar. 2013 (UTC)

thread_title: Notoj
Diskuto:Abram Kofman

message: Li nomiĝis Abraham S. Kofman, vidu la katalogon de la Kolekto por planlingvoj.

message: Mi faris la ŝanĝojn al Abraham en la du ligoj al la Kolekto por Planlingvoj, ĉar fakte la serĉado per Abram kondukus al nenio. H. Mayer (Kolekto por Planlingvoj)09:06, 24. Jan 2011 (UTC)
thread_title:  Abraham
Ŝablono-Diskuto:Informkesto

message: Saluton. 
Mi volas aldoni la montron de vikipedia parametro P31
(same kiel mi jam faris por ekz informkesto geokesto, geokesto2, kaj urbo)
Ĉar estas multege da artikoloj kiuj uzas Informkesto-n geografiaĵo | de variaj tipoj (konstruaĵo, regiono, urbo, arkeologia situo KTP) do tiu aldono estu bonvena.
Temas pri simpla kodo <nowiki>
|- 
 
Havu agrablajn ferioj
PS Bonege ke tiu ĉi ŝablono estas protektata de valdalismo.
Sj1mor (diskuto) 07:58, 24 dec. 2023 (UTC)
replies: text: Saluton, Sj1mor. Mi ĵus aldonis subtenon por  al la ŝablono , por samtempe montri, ke kaj kiel tio eblas. - Amike Tlustulimu (diskuto) 11:45, 28 feb. 2024 (UTC)
thread_title:  Aldono 

message: Saluton. Pro uzo en  mi ĵus altigis la limon por la paraj parametroj de 30 al 40. Ĝis nun mi ne rimarkis kromefikon. Ĉu eble iu alia? Se jes, bonvolu mencii la koncernan informkeston resp. artikolon, laŭeble kun ligiloj al ili. Tlustulimu (diskuto) 18:53, 13 apr. 2024 (UTC)
thread_title:  Limŝanĝo
Diskuto:Ritaj murdoj de Toa Payoh

message: Tradukita el la anglalingva elstara artikolo kaj proponita de Thomas Guibal 09:19, 15. Feb 2009 (UTC)
*Por:
#  Amuze -- nur kelkajn tagojn antaŭe, kiam ĝi fariĝis artikolo de la tago en la anglalingva vikipedio, mi plene legis ĝin kaj pensis pri traduko! :)  Alaŭdo  ۩ ✉ ₪ 19:23, 15. Feb 2009 (UTC)
#  La kvalito de´l artikolo estas vere grandioza. Punktor 11:26, 15. Feb 2009 (UTC)
# --Longharulo 14:38, 15. Feb 2009 (UTC)
*Detenas:
*Kontraŭ:
*Detenas:
thread_title:  ADLS-diskuto 

message: Mi legis la artikolon kaj gratulas la tradukiston kaj komencajn aŭtorojn. Temas pri tre bone elektita historio kaj tre bonkvalite prezentita. Gratulon al ĉiuj. Kani.--62.175.249.250 11:26, 3. Mar 2009 (UTC)
replies: text: Dankon Kani. :=) Thomas Guibal 12:52, 3. Mar 2009 (UTC)
thread_title: Gratulon
Diskuto:Tiramisuo

message: Ĉu ne "Tiramisuo" anstataŭ "Tiramisu" aŭ "Tiramisù" estas pli taŭga titolo? Mi proponas alinomi la artikolon tiel. --Stephan Schneider 10:46, 2. Mar 2009 (UTC)
thread_title:  Tiramisuo
Vikipedia diskuto:Provejo

message: === * ===
Teknike la plej pura solvo, universala.
*sen spaceto
* kun spaceto
*   kun 3 spacetoj
=== El/provejo ===
Teknike akceptebla solvo, deŝovo harmonia kun steleto, tajlorebla por ĉiu.
sen spaceto
 kun spaceto
   kun 3 spaceto
=== El ===
Teĥnike terura solvo, kreas malharmonian deŝovon kompare kun normala steleto.
* sen spaceto
* kun spaceto
*   kun 3 spaceto
=== ĉiuj tri kune ===
* steleto
 nova ŝ:el
* malnova ŝ:el, sen spaceto
* malnova ŝ:el, kun spaceto
*   malnova ŝ:el, kun 3 spacetoj
thread_title:  Provo de nova versio de [[Ŝablono:El]] en la diskuta nomspaco 

message: Teknike la plej pura solvo, universala.
*sen spaceto
* kun spaceto
*   kun 3 spacetoj
thread_title:  * 

message: Teknike akceptebla solvo, deŝovo harmonia kun steleto, tajlorebla por ĉiu.
sen spaceto
 kun spaceto
   kun 3 spaceto
thread_title:  El/provejo 

message: Teĥnike terura solvo, kreas malharmonian deŝovon kompare kun normala steleto.
* sen spaceto
* kun spaceto
*   kun 3 spaceto
thread_title:  El 

message: * steleto
 nova ŝ:el
* malnova ŝ:el, sen spaceto
* malnova ŝ:el, kun spaceto
*   malnova ŝ:el, kun 3 spacetoj
thread_title:  ĉiuj tri kune
Diskuto:Fonduo

message: Ĉu la fromaĝo el Grejerco nomiĝas Grujero? --Verdulo 20:10, 6. Mar 2009 (UTC)

message: Laŭ NPIV fonduo estas plurpersona manĝo uzanta komunan poton kun varmega likvaĵo, en kiu oni trempas manĝaĵojn. Tiu likvaĵo povas esti fromaĝo, sed ankaŭ graso aŭ oleo (kiun ĉe ordinaraj temperaturoj eĉ ne necesas "fandi").
Ĉu do ne prefere alinomi la nunan (tre bonan) artikolon al fromaĝfondaĵo aŭ fromaĝfonduo kaj krei novan artikolon fonduo, kiu diferencigas inter la du specoj?
– Umbert' (diskuto) 20:47, 24 Nov. 2012 (UTC)
replies: text: Mi fakte ne konsilas fari apartan artikolo pri aliaj specoj de fonduo, sed aldoni ilin en la jam ekzistanta artikolo. Krom la klasika fonduo (fromaĝfonduo) oni konas la en Svislando tiel nomitan "ĉinan fonduon", kiu tiel nomiĝas, ĉar ĉinaj turistoj rifuzis manĝi la klasikan fromaĝfonduon, kaj oni tiam inventis manĝaĵon, kiu per simila ritualo konsumiĝas kiel la klasika fromaĝfonduo, sed temas pri buliono, en kiu oni kuirigas viandon, kiun oni per forkoj enmetas. Kiam oni ĝenerale parolas pri fonduo, oni tamen unue pensas pri fromaĝfonduo, kaj se vi ie ajn mendas fonduon, vi tion ricevas kaj ne viandan. La difino en NPIV en tiu senco ne estas kompleta. Ni povas tamen supran informon enmeti en la artikolon pri fonduo kaj raporti pri la diversaj subspecoj. Sed kiel dirite, kiam oni volas havi olean fonduon, ĉinan fonduon ktp. tiam oni ja tion devas aparte mencii, tial la baza artikolo ja estu tia, cetere mi referencas al la koncerna germanlingva artikolo en germana vikipedio. Se oni studas la historion, oni ja ankaŭ cetere vidas, ke la origino de la fonduo estis la laktosupo de Kappel, do historie unue estis lakto, kaj nur poste sekvis fromaĝo, kiel baza likvaĵo. DidiWeidmann (diskuto) 15:18, 25 Nov. 2012 (UTC)
replies: text: :Mi intertempe kompletigis la artikolon en tiu senco. Apartan artikolon pri aliaj specoj de fonduoj mi tre malkonsilas, ĉar tiam ni havus tutan sercion da tre ĝermaj artikoletoj antstataŭ unu bonan. Se oni unu aŭ alian recepton volas priskribi do pli bone aldoni al tiu-ĉi artikolo.DidiWeidmann (diskuto) 15:47, 25 Nov. 2012 (UTC)
thread_title:  Laŭ NPIV fonduo ne nepre estas fromaĝa
Diskuto:Ĝinzoŝtofo

message: Nenie ekster la Vikipedio mi trovis uzon de "bluĝino" por la ŝtofo. La solajn uzojn de "bluĝino", kiujn mi trovis, celis al la pantalono (kiu tamen plej ofte estas nomataj "ĝinzo").
Ankaŭ en aliaj lingvoj, ne estas uzata nomo simila al "bluĝino" por tiu ŝtofo. Kiel videblas el la interlingvaj ligiloj, la ŝtofo nomiĝas "denim" en la plej multaj lingvoj.
En Esperanto eblas nomi la ŝtofon "ĝinzoŝtofo". Ĉe tiu kunmetaĵo la intencita signifo estas tuj komprenebla. Laŭ mi ni do ŝanĝu la titolon al ĝinzoŝtofo. Marcos 16:04, 7. Mar 2009 (UTC)
replies: text: Ĉu "ĝinzoŝtofo" estas io alia ol dreliko? Mi preferus ŝanĝi la titolon al "dreliko", sed mi ne estas ŝtofospecialisto ;-) --PaulP - Disk. 16:24, 7. Mar 2009 (UTC)
replies: text: :Almenaŭ en la germana Vikipedio estas du malsamaj artikoloj :de:Denim (ĝinzoŝtofo) kaj :de:Drillich (dreliko), sed ankaŭ mi ne estas fakulo pri la temo. Marcos 19:29, 7. Mar 2009 (UTC)
replies: text: ::En ordo. Trafa argumento. --PaulP - Disk. 19:35, 7. Mar 2009 (UTC)

text: Mi trovas ke la radiko 'denim' estas uzita en multaj lingvoj, almenaŭ la sekvaj: bg, br, ca, cs, da, de, en, et, fi, fr, gl,he, it, nl, no, pl, pt, ru, sl, kaj sv. Al mi tio ĉi sufiĉas por uzi la vorton 'denimo' en Esperanto. Mi ankaŭ ne estas fakulo, sed tiel ofta uzo de internacia radiko estas menciinda. F3meyer (diskuto) 08:03, 7 Apr. 2014 (UTC)
thread_title: Titolo
Diskuto:Laterano

message: La plej multaj ligiloj ne vere taŭgas, ĉar ili temigas ne la tutan urboparton Laterano, sed nur la lateranan bazilikon ... sed pli bone tiel ol tute sen intervikiaj ligiloj. -- Komento de Aidas, kiu verkis la originan version de la artikolo, inter krampoj <!--..--> fine de la artikolo, la 10-an de februaro 2009
=== Laterano ===
Proponita de Thomas Guibal esti leginda artikolo kaj artikolo de la semajno 06:34, 11. Feb 2009 (UTC)
*Por:
#  Punktor 15:35, 11. Feb 2009 (UTC)
#  Interesa artikolo kun bonaj ŝancoj eĉ por la statuso de la elstara.  Alaŭdo  ۩ ✉ ₪ 20:15, 15. Feb 2009 (UTC)
#  Mi samopinias. ThomasPusch 19:41, 24. Feb 2009 (UTC)
#  Bea 17:08, 2. Mar 2009 (UTC)
*Detenas:
*Kontraŭ:
*Komentoj:
Elektiĝis artikolo de la semajno de la 8-a ĝis 15-a de marto 2009.
thread_title:  Ligiloj 

message: Proponita de Thomas Guibal esti leginda artikolo kaj artikolo de la semajno 06:34, 11. Feb 2009 (UTC)
*Por:
#  Punktor 15:35, 11. Feb 2009 (UTC)
#  Interesa artikolo kun bonaj ŝancoj eĉ por la statuso de la elstara.  Alaŭdo  ۩ ✉ ₪ 20:15, 15. Feb 2009 (UTC)
#  Mi samopinias. ThomasPusch 19:41, 24. Feb 2009 (UTC)
#  Bea 17:08, 2. Mar 2009 (UTC)
*Detenas:
*Kontraŭ:
*Komentoj:
Elektiĝis artikolo de la semajno de la 8-a ĝis 15-a de marto 2009.
thread_title:  [[Laterano]] 

message: "preĝejo SS. Salvatore della Scala Santa kaj dum la 19-a jarcento esti proskimigita. Dum tiu translokigo defalis la historiaj mozaikoj, kiuj restaŭriĝis..." proksimigita? Sj1mor (diskuto) 04:36, 24 apr. 2024 (UTC)
thread_title:  nekomprenaĵo
Diskuto:Kvina Respubliko de Francio

message: En neniu alilingva vikipedia artikolo pri la temo krom la turka uziĝas la formo "Kvina Respubliko (Francio)" kun krampoj - formo kiu certe tiel ne aperas komence de la teksto mem. La franca teksto simple titoliĝas "Kvina Respubliko", la aliaj "Kvina Franca Respubliko", "Kvina Francia Respubliko" aŭ "Kvina Respubliko de Francio" (per tiu formo komenciĝas ankaŭ la esperanta artikolo mem) ... 
Simile pri la Dua kaj Kvara Respublikoj: La artikolo pri la "Tria Respubliko de Francio" fakte dekomence jam havas tiun artikolonomon, kaj artikolo pri la "Unua Respubliko de Francio" entute ankoraŭ ne verkitas.
La formo "Kvina Respubliko de Francio" plej similas al la nuna artikolonomo, sed tamen evitas la krampojn. Mi proponas alinomigi la artikolojn pri la Dua, Kvara kaj Kvina Respublikoj al tia formo kaj lasi redirektigojn de la nunaj titolonomoj kun krampoj al la novaj nomoj.
ThomasPusch 20:05, 10. Mar 2009 (UTC)
Vidu koncernan diskuteton sur la paĝo Diskuto:Dua Respubliko (Francio).

message: Ĉu lando taŭgas ĉi tie? sed necesas specifigi iuj parametroj. Sj1mor (diskuto) 05:30, 9 apr. 2023 (UTC)
thread_title:  Informkesto
Diskuto:Giovanni Villani

message: Tradukita el la anglalingva elstara artikolo. Proponita de Thomas Guibal 10:23, 8. Mar 2009 (UTC)
*Por:
#  Punktor 12:09, 8. Mar 2009 (UTC)
#  Bea 11:54, 11. Mar 2009 (UTC)
*Detenas:
*Kontraŭ:
*Komentoj:
thread_title:  ADLS-diskuto
Diskuto:Atenco de Sarajevo

message: Mi sugestas ke oni ne uzu la nomon Franz Ferdinand d'Este en la titolo, ĉar tiu estas tre malmulte uzata internacie. Mi sugestas: "Atenco kontraŭ Arkiduko Franz Ferdinand" aŭ eĉ "Atenco kontraŭ Arkiduko Francisko Ferdinando". Pli simple estas tiu uzata en plimulto de aliaj Vikipedioj "Atenco de Sarajevo", sed mi ne scias ĉu tiu havas malĝustajn nuancojn en balkaniaj landoj. --Tonyo 10:18, 15. Mar 2009 (UTC)

message: Fare de Kerio. Proponita de Thomas Guibal 08:43, 15. Mar 2009 (UTC)
*Por:
#  Punktor 17:58, 12. Apr 2009 (UTC) - PS: Pri la opinio de Tonyo: En Aŭstrio li estas vaste konata kiel "Arkiduko Franz Ferdinand" (per lernolibroj, filmoj, gazetoj,...). La nomo "Franz Ferdinand d'Este" estas ĉi tie nur "historiista". Sed mi ne konas la situacion en aliaj landoj.
#  Thomas Guibal 16:40, 20. Apr 2009 (UTC)
*Detenas:
*Kontraŭ:
*Komentoj:
La artikolo ankoraŭ bezonas provlegadon. Mi tion faros dum la venonta semajno. Thomas Guibal 08:45, 15. Mar 2009 (UTC)
replies: text: Kiel mi diris en la diskutpaĝo, mi sugestas ke oni ne uzu la nomon Franz Ferdinand d'Este en la titolo, ĉar tiu estas tre malmulte uzata internacie (fakte, mi ne komprenis pri kiu atenco temis). Mi sugestas: "Atenco kontraŭ Arkiduko Franz Ferdinand" aŭ eĉ "Atenco kontraŭ Arkiduko Francisko Ferdinando". Pli simple estas tiu uzata en plimulto de aliaj Vikipedioj "Atenco de Sarajevo", sed mi ne scias ĉu tiu havas malĝustajn nuancojn en balkaniaj landoj. --Tonyo 16:10, 24. Mar 2009 (UTC)
Elektiĝis artikolo de la semajno de la 20-a de aprilo ĝis 26-a de aprilo 2009.
thread_title:  ADLS-diskuto
Diskuto:Ólafur Thors

message: La ŝablono antaŭvidas por ĉiu speco de funkcio (ekzemple ĉefministro) nur unu kampon "de" kaj unu kampon "ĝis" (kaj poste kunmetas la du datojn kun "-" inter ambaŭ. Kion do fari, se iu sesfoje oficis kiel Ólafur? Mi trovis iom miksan sistemon en la artikola paĝo kaj mi provizore nur aldonis la vortojn "ek" kaj "ĝis", por iomete klarigi la periodojn (kion mi antaŭe ne komprenis). (Nun plu estas miksa sistemo plu redaktenda.) Kiel pli bele kaj sisteme aranĝi la aferon estonte? (Necesus verŝajne ankaŭ klarigo ĉe la ŝablona paĝo, prefere kun ekzempliga ligo al la paĝo Ólafur.) --Lu 08:16, 17. Mar 2009 (UTC)
replies: text: Saluton Lu, mi ĉirkaŭiris la ŝablonan sistemon kaj kreis la plurfojan tenadon de unu kaj la sama funkcio jene, kiel estas videbla laŭ redakto el 18-a de marto 2009. Se iu inventos alian, pli interesan aŭ pli belan aspekton, bv tiel fari. Kerio 17:39, 18. Mar 2009 (UTC)
thread_title:  Kiel apliki la ŝablonon <nowiki>{{Informkesto politikisto}}</nowiki> al multfunkciulo?
Diskuto:Patrino Teresa

message: Ĉu la nomo estas Patrino Teresa aŭ Patrino Tereza? -- Yekrats 09:46, 19. Mar 2009 (UTC)
replies: text: Yekrats, vi pravas. Mi proponas konformi la tekston kun la bona titolo. Fakte, kiam estas dubo en Esperanto, oni devas elekti la nomon selektitan de la koncernita persono, ni vidas, ke la monaĥino subskribis kun la vorto Teresa.--DidCORN la 28-a de septembro 2016, 14:50 (UTC)

message: "Patrino Teresa de Kolkato
La kompanio -Pietro kaj Carlos
Pietro kaj Carlos venas en kiu estas plejeble la plej polemika video, por rakonti la historiojn de virino kiu estas amata kaj adorata kiel sanktulino ĉie tra la katolika mondo, sed kies vera historio nur montras ke ŝi estis sadisma kaj hipokriteca.
http://podkasta.net/player.php?id=1438&podcast=la-famuloj&page=1&num=4
Ĉu la licenco permesas enmeti la sondosieron en la artikolo? Aŭ mencii la retadreson en Eksteraj ligiloj? Kio estu preferinda? kaj kial? Sj1mor (diskuto) 16:55, 24 feb. 2024 (UTC)
thread_title:  Podkasta.net
Diskuto:Gneto

message: Kial ne la esperanta vorto Gneto?--Verdulo 18:18, 19. Mar 2009 (UTC)
Mi ne havis laboreje PIV-on por kontroli la aferon. Hejme mi ne trovis la proponitan formon en PIV, sed eble ĝi estus akceptinda. Narvalo 19:14, 19. Mar 2009 (UTC)
replies: text: En mia PIV (2002) ĝi estas menciata. --Verdulo 19:46, 19. Mar 2009 (UTC)

message: ne ligita al aliaj lingvoj Sj1mor (diskuto) 15:29, 24 aŭg. 2022 (UTC)
replies: text: La intervikioj troviĝas ĉe Gnetacoj, kiu estas unugenra plantofamilio. Eble nur la esperanta vikipedio ial havas du apartajn artikolojn kaj pri la genro kaj pri la familio, dum ke la aliaj havas nur unu pri ambaŭ taksonoj. Do, kion fari? --Tlustulimu (diskuto) 15:42, 24 aŭg. 2022 (UTC)
thread_title:  Atentu
Diskuto:Fingro

message: Sorry for writing in English - I don't know Esperanto. There are some problems with iw-links concerning the words "finger" and the word "Digit" (finger/toe). Maybe this article should have iw-links to articles like :en:Digit (anatomy)? This is a guess based on the sentence "kvin ekstremaĵoj de la mano aŭ de la piedo" (=five extremities of the hand or the foot?). Please see the page :meta:Interwiki synchronization/Finger vs. Digit (anatomy). Wikijens 09:32, 20. Mar 2009 (UTC)
replies: text: *According to this page, eo:fingro should connect to en:digit. Thanks!

text: *Laŭ ĉi tiu paĝo, eo:fingro konektu al en:digit. Dankon!

text: -- Yekrats 09:59, 20. Mar 2009 (UTC)
thread_title:  Interwiki
Diskuto:Orbatisto

message: Vikipediisto Longharulo kritikis la germanajn fakvortojn (Vikipedio:Proponoj_por_legindaj_artikoloj#Orbatisto).
Jen proponoj por esperantaj vortoj aŭ kunmetaĵoj:
* Quetsche : (orfolia) premaĵo
* Lot : Mi nur trovis en la angla shoder kaj en la germana Lot - do mi proponas "(orfolia) mezurbatado"
* Form : (orfolia) muldo
Dankon, Punktor 13:08, 22. Mar 2009 (UTC)
Temas pri staplo da folioj el specialaj paperoj en kiuj oni enmetas kvadratajn orplatetojn, pro tio aĵo, ado aŭ muldo ne taŭgas. Ĉu eble porpremilo, lotilo aŭ formilo? Leopoldo 
replies: text: Do mi proponas foriigi la germanajn fakvortojn kaj nur priskribi la laborprocedon kiel en la  franca vikipedio. Mi pensas, ke ne faras sencon serĉi/paŭsi novojn vortojn tiel specialaj kaj raraj. Punktor 14:56, 23. Mar 2009 (UTC)
replies: text: :Farita de Leopoldo laŭ la kritikpunktoj de Longharulo. Punktor 10:18, 25. Mar 2009 (UTC)

message: Se tiu orbatisto ŝanĝos materialon kaj batos kupron, ĉu li estos kuprobatisto, se li batos plumbon, ĉu li estos plumbobatisto? Kial tiu profesio simple ne estos metalbatisto? Kerio 13:27, 22. Mar 2009 (UTC)
replies: text: Ĉar la fina rezulto estas orfolioj, kaj ne iaj metalfolioj. Punktor 13:53, 22. Mar 2009 (UTC)
replies: text: :Ĉar do la fina rezulto estas orfolioj, li do devus nomiĝi orfoliisto. Vi evitis respondi al la unua mia demando. Kerio 13:58, 22. Mar 2009 (UTC)
replies: text: ::Ekzistas ankaŭ alia profesio kiu okupiĝas pri orfolioj: En la germana la nomo estas Vergolder, ĉu "orumisto" ? (mi ne scias, sed iomete malpreciza vorto). Mi ne enkondukis la esprimon "orbatisto", eble temas pri germanismo aŭ anglismo, eble pri paŭso el multaj aliaj lingvoj. Sed por eviti eraran interŝanĝon kun la dua profesio "Vergolder" la esprimo "orbatisto" bone taŭgas, mi kredas. Punktor 14:15, 22. Mar 2009 (UTC)
replies: text: :::Kaj la verbo "orbati" eĉ troviĝas en PIV. --PaulP - Disk. 14:28, 22. Mar 2009 (UTC)
Orbatisto produktas ankaŭ arĝentfoliojn, sed nur malofte. La oficiala nomo de la profesio estas orbatisto en la lingvoj germana kaj angla. Pri aliaj lingvoj mi ne estas informita. Leopoldo

text: :Ke orbatisto kelkfoje produktas ankaŭ arĝentfoliojn ne estas argumento kontraŭ la nomo "orbatisto". En ĉiu profesio la koncerna laboranto faras kelkfoje "fremdajn" agojn, ekzemple kuiristo devas fari agojn de buĉistoj, konditoro, bakisto ktp. Punktor 10:25, 25. Mar 2009 (UTC)

text: Aldoneblas al la subtenaj lingvoj eĉ la suprasoraba, kiu havas la vorton złotnik resp. złotnikar, kiu estas derivita el la vorto złoto "oro". La vorto złotnik ankaŭ ekzistas en la pola lingvo. Do la vorto enhavu almenaŭ la komencan parton or- pro la prilaborata oro. Kore --Tlustulimu 15:04, 23. Mar 2009 (UTC)
thread_title:  Titolo
Diskuto:Botiĥo

message: Ĉar nuntempe ekzistas fridujoj, jam ne estas la botiĥoj tiom utilaj pro ĝia malvarmiga fenomeno, tamen la kutimoj ĉiam iom daŭras al la ŝanĝoj.
En la vilaĝoj de Katalunio ĉiu hejmo havas almenaŭ unu botiĥon. 
La botiĥoj estas ĉefe uzataj en la kamparaj regionoj, kie la tradicioj estas ĉiam pej bone konservataj. Kaj eble ankaŭ pli uzataj tradicie en la plej varmaj teritorioj, tio estas do, en Hispanio, la suda, centra kaj orienta parto (ĉe la mediteranea maro).
Kriŝno
thread_title:  Kie estas uzata? 

message: Mi ĉiam vidis diversajn botiĥojn kun malsamaj koloroj. Se mi dirus, mi ne scius de kiuj koloroj estas ĉefe farbitaj. Mi kredas tamen ke la ĉefa koloro estas la algila koloro, car multaj estas nur duonfarbitaj aŭ simple nefarbitaj.
Kriŝno
thread_title:  Koloroj
Diskuto:Nazurso

message: PIV ekde 1970 notas "nazuo" kaj ne enestas "nasuo", ankaŭ ne en la nova eldono de 2002. Povas esti, ke Pilger havas alian opinion - sed ankaŭ Google.com trovas pli da paĝoj por "nazuo+Esperanto" (124) ol por "nasuo+Esperanto" (26). Oni do ne povas diri, ke "nazuo" estas "neologismo". Mi do proponas reŝanĝon de la alinomado. (Aŭ ĉu temis pri aprilkomenca "ŝerco"?--Lu 12:15, 1. Apr 2009 (UTC)
replies: text: La versio de la artikolo antaŭ la redaktoj de Sonjaaa ankaŭ menciis la terminon "nazurso" kiel nomon de tiu besto. Laŭ mi tiu esprimo estas pli taŭga ol ambaŭ novradikaj fomroj (ĉu "nasuo" aŭ "nazuo"). Multaj ĝermanaj lingvoj uzas similan vorton; ĝi ebligas al ni paroli pri tiu besto per Fundamentaj radikoj; kaj ĝi evitigas diskuton pri la literumo de "nasuo"/"nazuo". Kion opinias la aliaj? Marcos 14:17, 2. Apr 2009 (UTC)
replies: text: :Ankaŭ PIV 2005 mencias nur "nazuo". Eĉ Pilger donas por sia "nasuo" la sinominon "nazurso". Do mi proponas movi al "nazurso" kaj mencii "nazuo" kaj "nasuo" kiel sinonimojn. --PaulP - Disk. 14:33, 2. Apr 2009 (UTC)
replies: text: ::Tute bona propono.--Lu 18:30, 2. Apr 2009 (UTC)
replies: text: :::Sed kio estas "koatio"? Ĉu plia sinonimo? Aŭ alia specio? --PaulP - Disk. 18:42, 2. Apr 2009 (UTC)
replies: text: ::::Se mi ĝuste komprenas W. F. Pilger en lia PPL Mamuloj, la nomo "nasuo" estas por "eventuala uzo en scienceca kunteksto", la nomo "nazurso" (det.: "blankanaza urso"/"ruĝa nazo-urso") estas rekomendinda (same kiel "koatio"), sed "nazuo" estas laŭ la aŭtoro "nerekomendinda". Kaj Marcos bone klarigas la fundamentecon de "nazurso". Do mi estus por "nazurso", kun ĉiuj sinonimoj en la unua frazo, laŭ takso de Pilger. Punktor 21:18, 2. Apr 2009 (UTC) PS La sola afereto, kiu ĝenas min, estas, ke tiu ĉi besto ne nestas en la Universala Vortaro. Do aŭ Zamenhof celis al la latina nomo "nasuo" kiel popola vorto, aŭ li simple neglektis la besteton.PPS Ne nur ĝermanaj lingvoj uzas "parolantan nomon" ĉi tie, almenaŭ en la pola: ĉu "pinta nazo" ?
replies: text: :::::"Nazurso" aŭ "Nazursoj" plaĉas al mi. Angelika Duerre 2./3. Apr 2009

text: Mi nun ŝanĝis la titolon al "nazurso", kaj menciis la tri aliajn vortojn kiel alternativajn esprimojn. Ĉu en ordo tiel? Marcos 22:01, 3. Apr 2009 (UTC)
replies: text: :Kaj vi alidirektis la tri aliajn vortojn al 'nazurso'. Laŭ mi nun ĉio en ordo. Maksimume entuziasmuloj povos enmeti terminologian alineon pri la kvar terminoj... --Lu 07:56, 4. Apr 2009 (UTC)
thread_title:  Ŝanĝo al nasuo estis kontraŭ-PIV-a